stanford-oval/wikipedia huggingface dataset:
Cleanth Brooks

| Cleanth Brooks> Henkilötiedot |
| --- | --- |
Syntynyt: 16. lokakuuta 1906 Murray, Kentucky, Yhdysvallat
Kuollut: 10. toukokuuta 1994 (87 vuotta)
Ammatti:  kriitikko, yliopistonopettaja
Kirjailija
Salanimi: Pu-lu-kʻo-ssu
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Cleanth Brooks, myös: Pu-lu-kʻo-ssu (16. lokakuuta 1906 Murray, Kentucky, Yhdysvallat – 10. toukokuuta 1994) oli yhdysvaltalainen kirjallisuuskriitikko. Hän edustaa niin sanottua uuskritiikkiä.
Brooks opiskeli Vanderbiltin ja Tulanen yliopistoissa. Sittemmin hän opetti Louisianan osavaltionyliopistossa 1932–1947 ja Yalen yliopistossa vuodesta 1947. Hän toimitti 1935–1942 Robert Penn Warrenin kanssa uuskritiikkiä edustavaa The Southern Review -kirjallisuuslehteä. Hän julkaisi oppikirjoja, tutkielmia sekä useita William Faulkneria käsitteleviä teoksia.
Teokset (valikoima)

Understanding Poetry
Understanding Fiction
Understanding Drama
The Well Wrought Urn (1947)
Literary Criticism (William K. Wimsattin kanssa) (1957)
American Literature (Robert Penn Warrenin ja R. W. B. Lewisin kanssa) (1973)
Teokset (valikoima) > Suomennettu tuotanto

"Runouden kieli", teoksessa Tieto ja mielikuvitus: professori Irma Rantavaaran juhlakirja 4.5.1968, toimituskunta Maija Lehtonen. Helsinki: Otava 1968
"Draaman ongelmista", (Referaatti Brooksin & Heilmanin teoksesta Understanding Drama), Jyväskylän yliopiston Kirjallisuuden laitoksen monistesarja. Jyväskylän yliopisto [i.a.]
"Lyyrisen runon tulkinnasta", (Referaatti Brooksin & Warrenin teoksesta Understanding Poetry), Jyväskylän yliopiston Kirjallisuuden laitoksen monistesarja. Jyväskylän yliopisto [i.a.]
Chōkai (1931)

| Chōkai / 鳥海 |
| --- | --- |
 Chōkai

Aluksen vaiheet
Rakentaja:  Mitsubishi, Nagasaki
Kölinlasku:  26. maaliskuuta 1928
Laskettu vesille:  5. huhtikuuta 1931
Palveluskäyttöön:  30. kesäkuuta 1932
Poistui palveluskäytöstä:  upotettu 25. lokakuuta 1944
Tekniset tiedot
Uppouma:  9 850 t (standardi) 15 490 t (kuormattu)
Pituus:  203,76 m (kokonaispituus)
Leveys:  20,73 m
Syväys:  6,32 m
Koneteho:  132 000 shp
Nopeus:  35,5 solmua
Miehistöä:  773
Aseistus
Aseistus:  8 × 20 cm/50 -tykkiä kaksoistorneissa 4 × 12 cm ilmatorjuntatykkiä 2 × 40 mm ilmatorjuntatykkiä 8 × 610 mm torpedoputkea 2 × kellukekonetta
Chōkai (jap. 鳥海) oli keisarillisen Japanin laivaston vuonna 1932 palvelukseenotettu Takao-luokan raskas risteilijä toisessa maailmansodassa.
Valmistus

Alus tilattiin Mitsubishin Nagasakin telakalta, missä köli laskettiin 26. maaliskuuta 1928. Se laskettiin vesille 5. huhtikuuta 1931 ja otettiin palvelukseen 30. kesäkuuta 1932.
Palvelus

Alus liitettiin joulukuussa 1932 4. risteilijälaivueeseen, jossa luokan alukset korvasivat Myōkō-luokan alukset. Ne poistettiin palveluksesta 15. marraskuuta 1935, jolloin alukset siirrettiin telakalle rungon vahvistamista varten. Chōkai palasi laivueeseen 7. elokuuta 1937.
Se oli laivaston mukana Kiinan–Japanin sodassa Kiinan rannikolla. Alus oli Kiinaan lähetettyjen laivastovoimien lippulaivana vuodesta 1939, kunnes se liittyi laivueeseensa 15. marraskuuta 1940.
Tyynenmeren sodan alkaessa joulukuussa 1941 alus oli laivueensa mukana Etelä-Kiinan merellä suojaamassa maihinnousuja Malaijaan ja Borneoon. Helmikuussa 1942 se ajoi karille Saigonin lähistöllä. Aluksen saamia vaurioita korjattiin telakalla maaliskuuhun saakka.
Vapauduttuaan telakalta alus suojasi maihinnousuja Pohjois-Sumatralla ja Andamaaneilla ennen liittymistään Intian valtamerelle tehtyyn syöksyyn 1.-11. huhtikuuta. Operaation aikana alus upotti Selma Cityn, Bienvillen ja Gangesin Intian rannikolla. Hollannin Itä-Intian, Filippiinien ja Malaijan valtauksen päätyttyä alus palasi laivueen mukana Japaniin huollettavaksi.
Telakalta vapauduttuaan alus liitettiin Midwayn valtaukseen lähteneeseen laivastoon. Se ei kuitenkaan kohdannut vihollista. Yhdysvaltain joukkojen noustua maihin Guadalcanalilla elokuussa 1942 Chōkai, joka oli Japanin 8. laivaston lippulaivana, lähetettiin laivaston mukana Trukilta torjumaan Yhdysvaltain joukkoja. Alus vaurioitui 14. marraskuuta Savonsaaren taistelussa tykistötaistelussa Yhdysvaltain laivaston risteilijöiden USS Quincyn ja USS Astorian tykkitulessa.
Alus palasi Japaniin telakalle korjattavaksi, mistä vapauduttuaan se palasi Trukille. Se siirrettiin Singaporeen laivueen mukana torjumaan Filippiinien maihinnousua.
Chōkai osallistui Samarin saaren taisteluun, jossa se osallistui saattuetukialus USS Gambier Bayn ja sitä suojanneiden hävittäjien upottamiseen. Risteilijään osui saattuetukialukselta USS Kitkun Bayltä nousseen lentokoneen pudottama pommi, joka pysäytti aluksen. Hävittäjä Fujinami upotti liikuntakyvyttömän aluksen torpedoimalla.
Cole Sillinger

| Cole Sillinger> Henkilötiedot |
| --- | --- |
Syntynyt: 16. toukokuuta 2003 (ikä 21) Columbus, Ohio
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  92 kg
Seura
Seura:  Columbus Blue Jackets
Sarja:  NHL
Pelinumero:  4
Pelaajaura
Pääsarjaura:  2021–
NHL-varaus:  12. varaus, 2021 Columbus Blue Jackets
Cole Sillinger(s. 16. toukokuuta 2003 Columbus) on kanadalais-yhdysvaltalainen jääkiekkoilija. Sillinger edustaa NHL-seura Columbus Blue Jacketsia. Blue Jackets varasi hänet ensimmäisellä kierroksella 12. varausvuorolla vuoden 2021 varaustilaisuudessa. Sillinger on pelipaikaltaan keskushyökkääjä ja hän laukoo vasemmalta. Sillinger on pelannut urallaan 143 NHL-runkosarjaottelua. Näissä hän on tehnyt 19 maalia ja 23 syötöä eli 42 tehopistettä. Tilastot päivitetty 7. kesäkuuta 2023. Elokuussa 2024 Sillinger solmi kaksivuotisen ja yhteensä 4,5 miljoonan dollarin arvoisen jatkosopimuksen. Sillingerin isä Mike Sillinger on entinen NHL-pelaaja.
Can’t Get You Out of My Head

| ”Can't Get You Out of My Head” Kylie Minogue |
| --- | --- | --- |

Singlen tiedot
 Albumilta: Fever
 Äänitetty : 2001
 Julkaistu: 8. syyskuuta 2001
 Formaatti: CD single
 Tekijä(t): Cathy Dennis Rob Davis
 Tuottaja(t): Cathy Dennis Rob Davis
 Tyylilaji: dancepop
 Kesto: 03.51
 Levy-yhtiö: Parlophone Capitol Records
Kylie Minoguen muut singlet
| ”Your Disco Needs You” 2001 | ”Can't Get You Out of My Head” 2001 | ”In Your Eyes” 2002 |
"Can’t Get You Out of My Head" on dancepopkappale Kylie Minoguen albumilta Fever (2001). Se julkaistiin singlenä 8. syyskuuta 2001, ja sen kirjoittivat ja tuottivat Cathy Dennis ja Rob Davis. Kappale saavutti ykkössijan 30 maassa ja on myynyt yli 5 miljoonaa kappaletta maailmanlaajuisesti.
Kappaleet

"Can't Get You Out of My Head" – 3.51
"Boy" – 3.47
"Rendezvous at Sunset" – 3.23
"Can't Get You Out of My Head" (Video)
"Can't Get You Out of My Head" – 3.51
"Can't Get You Out of My Head" (K&M Mindprint Mix) – 6.34
"Can't Get You Out of My Head" (Plastika Mix) – 9.26
"Can't Get You Out of My Head" – 3.51
"Boy" – 3.47
"Can't Get You Out of My Head" – 3.51
"Can't Get You Out of My Head" (K&M Mindprint Mix) – 6.34
"Can't Get You Out of My Head" (Plastika Mix) – 9.26
"Can't Get You Out of My Head" (Superchumbo Mix) – 8.32
Listasijoitukset

| Lista (2001) | Korkein sijoitus |
| --- | --- |
Alankomaat (Mega Single Top 100): 1
Australia (ARIA Charts): 1
Belgia (Ultratop 50 Flanderi): 1
Belgia (Ultratop 40 Vallonia): 1
Britannia (UK Singles Chart): 1
Espanja (PROMUSICAE): 1
Irlanti (IRMA): 1
Italia (FIMI): 1
Itävalta (Ö3 Austria Top 40): 1
Norja (VG-lista): 1
Ranska (SNEP): 1
Romania (Romanian Top 100): 1
Ruotsi (Sverigetopplistan): 1
Saksa (Media Control Charts): 1
Suomi (Suomen virallinen singlelista): 5
Sveitsi (Swiss Music Charts): 1
Tanska (Tracklisten): 1
Uusi-Seelanti (RIANZ): 1
Yhdysvallat (Billboard Hot 100): 7
Yhdysvallat (Hot Dance Club Songs): 1
Yhdysvallat (Pop Songs): 3
Esitykset > Esitykset konsertissa

On a Night Like This Tour
KylieFever2002 Tour
Showgirl Homecoming Live
Showgirl Homecoming Tour
KYLIEX2008
For You, For Me Tour
Aphrodite World Tour
Esitykset > Muut esitykset

MTV Europe Music Awards (2001)
An Audience with Kylie (2001)
Money Can't Buy (2003) (TV-konsertti)
The Kylie Show (2007)
Aiheesta muualla

Kylie Minoguen virallinen sivusto (englanniksi)
Cole Younger

Cole Younger vankina (n. 1889).
Thomas Coleman ”Cole” Younger (15. tammikuuta 1844 Jacksonin piirikunta, Missouri – 21. maaliskuuta 1916 Lee’s Summit, Missouri) oli yhdysvaltalainen rikollinen ja villin lännen henkilö, joka kuului James–Younger-jengiin. Hän oli vanhin Youngerin veljeksistä (Cole, Jim, John ja Bob). Younger oli muun muassa osallisena useassa pankkiryöstössä yhdessä Jesse Jamesin ja tämän veljien sekä omien veljiensä kanssa. Myöhemmin hän katui tekojaan ja ryhtyi saarnamieheksi.
Cole Younger syntyi Youngerin perheen maatilalla. Hänen isänsä oli vauras maanviljelijä Henry Washington Younger. Cole oli perheen neljästätoista lapsesta seitsemäs.[lähde? ] Yhdysvaltain sisällissodan aikana hän liittyi William Quantrillin johtamiin Etelävaltioiden puolesta taistelleisiin sisseihin, joiden joukossa hän tutustui Frank Jamesiin. Sodan jälkeen Younger muodosti vuonna 1866 Frank ja Jesse Jamesin kanssa rosvokoplan, joka ryösteli pankkeja Missourissa ja sen naapuriosavaltioissa. Seuraavina vuosina myös Youngerin nuoremmat veljet Jim, John ja Bob liittyivät koplaan. John kuoli ammuskelussa Pinkertonin etsivien kanssa vuonna 1874. Cole, Jim ja Bob jäivät lopulta kiinni syyskuussa 1876 yritettyään ryöstää pankin Minnesotan Northfieldissä yhdessä Jesse ja Frank Jamesin kanssa, jotka pääsivät pakoon. Youngerit tunnustivat syyllisyytensä ryöstöön ja murhaan ja saivat elinkautiset vankeustuomiot. Cole suoritti tuomiotaan vankilassa Stillwaterissa.
Younger armahdettiin vuonna 1901, ja hän julkaisi vuonna 1903 omaelämäkerran The Story of Cole Younger, by Himself. Hän esiintyi villin lännen näytöksissä ja karnevaaleilla kunnes vetäytyi kotiseudulleen Lee’s Summitiin Missouriin. Hän kuoli sydänkohtaukseen 72-vuotiaana vuonna 1916, vuosi Frank Jamesin kuoleman jälkeen.
Youngerin lapsuudenystäviin kuului myöhemmin ”rosvokuningattarena” tunnettu Belle Starr. Youngeria on väitetty Starrin tyttären Pearl Starrin todelliseksi isäksi, mutta väitteen uskottavuus on kyseenalaistettu.
Cole Walsh

Cole Walsh (s. 14. kesäkuuta 1995) on yhdysvaltalainen yleisurheilija, joka kilpailee seiväshypyssä. Dohan MM-kilpailuissa 2019 Walsh saavutti jaetun kymmenennen sijan tuloksella 5,55 m. Walsh hyppäsi ennätyksensä 5,83 m Zürichissä 29. elokuuta 2019. Walsh sai kolmen kuukauden kilpailukiellon tammikuussa 2019 jäätyään kiinni kannabispohjaisen dopingaineen käytöstä.
Cherno Samba

| Henkilötiedot |
| --- | --- | --- |
Syntymäaika: 10. tammikuuta 1985 (ikä 39)
Syntymäpaikka: Banjul, Gambia
Pelipaikka: hyökkääjä
Pituus: 178 cm
Seura
Seura:  FK Tonsberg
Pelinumero: 10
Seurat
| Vuodet | Seura | O (M) |
| 2002–2004 2004–2005 2005–2006 2006–2008 2007 2008–2009 2010 2012 |  Millwall  Cádiz CF  Málaga CF B (laina)  Plymouth Argyle  Wrexham (laina)  FC Haka  Panaitolikos  FK Tonsberg | 0 (0) 0 (0) 4 (0) 13 (1)  3 (0) 6 (0) |
Maajoukkue
|   2008– |  Englanti U15–U20  Gambia |   2 (0) |
 Seurajoukkueuran tilastot kattavat vain kansalliset sarjat, päivitetty 14.10.2008.  Maajoukkueuran tilastot päivitetty 14.10.2008.
Cherno Samba (s. 10. tammikuuta 1985, Banjul, Gambia) on gambialais–englantilainen jalkapalloilija, joka edusti Veikkausliigassa pelaavaa FC Hakaa. Hän edustaa maajoukkuetasolla Gambiaa, vaikka pelasi alle kaksikymmentävuotiaiden ikäluokkaan asti Englannin maajoukkueessa. Hakan ja Cherno Samban välinen sopimus purettiin maaliskuun lopussa 2009. Samba oli ollut tammikuun 2009 lopusta vapaa etsimään uutta seurajoukkuetta vapaan agentin statuksella, ja sopimuksen purku tapahtui parin kuukauden viiveellä.
Tämän jälkeen Samba siirtyi Kreikan 2:lle sarjatasolle Panaoitoliokos-seuraan.  Samban peliaika Kreikan superliigaan nousseessa joukkueessa jäi vähäiseksi.   Maaliskuussa 2012 Samba teki sopimuksen Norjan 3:lle sarjatasolle seuraan nimeltä FC Tonsberg.
Aiheesta muualla

Cherno Samba FC Hakan sivuilla[vanhentunut linkki]
Haka ja Cherno Samba yhteisymmärrykseen sopimuksen purkamisesta[vanhentunut linkki]
Cherno Samba FK Tonsbergiin
Conrad Ernst

Carl Gustaf Conrad Ernst (s. 5. marraskuuta 1868 Vaasa) oli suomalainen everstiluutnantti ja Suomen Puolan sotilasasiamies 1920-luvulla.
Conrad Ernst, jonka isä oli hotellinomistaja F. A. H. Ernst kävi Vaasan ruotsalaisen lyseon ja sen jälkeen Haminan kadettikoulun kurssin 1884–1887 ja Nikolajevin ratsuväenkoulun kurssin Pietarissa 1887–1889.
Ernst palveli Venäjän armeijassa 1889–1901 ja 1904–1910. Hän toimi yksityisenä liikemiehenä Puolassa 1910–1914. Ensimmäisen maailmansodan aikana Ernst palveli 12. armeijakunnan ja pohjoisarmeijan esikunnissa.
Varsovassa 1900-luvun alusta lähtien asunut Conrad Ernst oli sotilasasiamiehenä Suomen Varsovan lähetystössä 1923–1926 sekä lähetystöavustajana 1926–1935. Eläkeiän saavutettuaan hän toimi vielä Varsovan lähetystössä kunnia-avustajana. Toisen maailmansodan aikana Ernst asui vielä Varsovassa mutta sen jälkeen hän muutti Ruotsiin ja vietti siellä 80-vuotispäiviänsä vuonna 1948.
Conrad Christensen

| Mitalit> Maa:   Norja.Miesten voimistelu. Olympialaiset  | Mitalit> Maa:   Norja.Miesten voimistelu. Olympialaiset  | Mitalit> Maa:   Norja.Miesten voimistelu. Olympialaiset  | Maa:   Norja> Miesten voimistelu. |
| --- | --- | --- | --- |
|  Pronssia | Tukholma 1912 | ruotsalainen järjestelmä, joukkuekilpailu |  |
Conrad Adolf Christensen (25. tammikuuta 1882 Oslo – 30. joulukuuta 1950 Oslo) oli norjalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä pronssia saaneeseen joukkueeseen.
Claudia Kim

Claudia Kim vuonna 2018.
Kim Soo-hyun (s. 25. tammikuuta 1985), taiteilijanimeltään Claudia Kim, on eteläkorealainen näyttelijä ja malli. Hän on esiintynyt muun muassa elokuvissa Avengers: Age of Ultron, Musta torni ja Ihmeotukset: Grindelwaldin rikokset sekä televisiosarjassa Marco Polo.
Aiheesta muualla

Claudia Kim Internet Movie Databasessa. (englanniksi)
Claudia Jennings

| Claudia Jennings> Henkilötiedot |
| --- | --- |
Syntynyt: 20. joulukuuta 1949 Saint Paul, Minnesota
Kuollut: 3. lokakuuta 1979 (ikä 29) Malibu, Kalifornia
Kansalaisuus:   Yhdysvallat
Ammatti:  näyttelijä, valokuvamalli
Claudia Jennings (synt. Mary Eileen Chesterton, 20. joulukuuta 1949 Saint Paul, Minnesota – 3. lokakuuta 1979 Malibu, Kalifornia) oli yhdysvaltalainen valokuvamalli ja näyttelijä. Hän oli Playboyn marraskuun 1969 Playmate of the Month sekä vuoden 1970 Playmate of the Year.
Jenningsistä tuli Playboy-uran jälkeen suosittu näyttelijä niin televisiossa kuin elokuvissakin. Hän asui vuosina 1970–1975 lauluntekijä Bobby Hartin kanssa, ja eron jälkeen hänelle kehittyi päihdeongelma.
Jennings kuoli tapaturmaisesti varhain aamulla 3. lokakuuta 1979, kun hän nukahti rattiin Kaliforniassa.
Aiheesta muualla

Claudia Jennings Internet Movie Databasessa. (englanniksi)
Claudia Jennings Playboy.com:issa (englanniksi)
Conrad Böcker

| Mitalit> Maa:   Saksan keisarikunta.Miesten voimistelu. Olympialaiset  | Mitalit> Maa:   Saksan keisarikunta.Miesten voimistelu. Olympialaiset  | Mitalit> Maa:   Saksan keisarikunta.Miesten voimistelu. Olympialaiset  | Maa:   Saksan keisarikunta> Miesten voimistelu. |
| --- | --- | --- | --- |
|  Kultaa | Ateena 1896 | Nojapuiden joukkuekilpailu |  |
|  Kultaa | Ateena 1896 | Rekin joukkuekilpailu |  |
Conrad Helmut Fritz Böcker (24. elokuuta 1870 Leipzig – 8. huhtikuuta 1936 Frankfurt am Main) oli saksalainen voimistelija ja olympiavoittaja. Hän osallistui Ateenan olympialaisiin 1896, joissa hän voitti kultaa sekä nojapuiden että rekin joukkuekilpailuista. Böcker oli mukana myös nojapuiden, rekin, hypyn, hevosen sekä renkaiden kilpailuissa, mutta jäi niissä kaikissa mitaleitta.
Käännös suomeksi
Cigno (F555)

| Cigno |
| --- | --- |
 Cigno

Aluksen vaiheet
Rakentaja:  Taranton laivastontelakka
Kölinlasku:  10. helmikuuta 1954
Laskettu vesille:  20. maaliskuuta 1955
Palveluskäyttöön:  7. maaliskuuta 1957
Poistui palveluskäytöstä:  1983
Tekniset tiedot
Uppouma:  1 807 t (standardi) 2 250 t (kuormattu)
Pituus:  103,1 m (kokonaispituus)
Leveys:  12 m
Syväys:  3,8 m
Koneteho:  23 000 shp
Nopeus:  26 solmua
Miehistöä:  207
Aseistus
Aseistus:  4 x 76 mm/62 tykkiä 4 x 40 mm/70 tykkiä 1 x Menon-heitintä 2 x 553 mm torpedoputkea
Cigno (runkonumero F555) oli Italian laivaston Canopo-luokan fregatti.
Valmistus

Alus tilattiin Taranton laivastontelakalta (ital. Cantieri navali Taranto, CNT), missä köli laskettiin 10. helmikuuta 1954. Se laskettiin vesille 20. maaliskuuta 1955 ja liitettiin laivastoon 7. maaliskuuta 1957.
Palvelus

Alus poistettiin alusluettelosta 1983.
Claudia Heill

| Mitalit | Mitalit | Mitalit |  |
| --- | --- | --- | --- |
|  Claudia Heill (2010). |  Claudia Heill (2010). |  Claudia Heill (2010). |  |
Maa:  Itävalta
Naisten judo
|  Olympialaiset  |  Olympialaiset  |  Olympialaiset  |  |
|  Hopeaa | Ateena 2004 | 63 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Pariisi 2001 | 63 kg |  |
|  Hopeaa | Rotterdam 2005 | 63 kg |  |
|  Pronssia | Maribor 2002 | 63 kg |  |
|  Pronssia | Düsseldorf 2003 | 63 kg |  |
|  Pronssia | Belgrad 2007 | 63 kg |  |
Claudia Heill (24. tammikuuta 1982 Wien – 31. maaliskuuta 2011 Wien) oli itävaltalainen judoka.
Heill saavutti vuonna 2009 päättyneellä urallaan hopeaa 63 kilon sarjasta Ateenan olympialaisista 2004 ja lisäksi lukuisia EM-mitaleja, joista kolme on pronssista ja kaksi hopeista, kaikki 63 kilon sarjasta. MM-tasolla hän ei yltänyt mitaleille. Pekingin olympialaisissa 2008 Heill sijoittui viidenneksi. Hän lopetti kilpauransa vuonna 2009 ja toimi sen jälkeen juniorivalmentajana.
Heill kuoli 29-vuotiaana maaliskuussa 2011. Hän teki itsemurhan hyppäämällä kerrostalon kuudennen kerroksen ikkunasta.
Aiheesta muualla

Databaseolympics.com
Wikimedia Commonsissa on kuvia tai muita tiedostoja aiheesta .
Clean (ohjelmointikieli)

| Clean |
| --- | --- |

Paradigma:  funktionaalinen
Tyypitys:  vahva, staattinen, dynaaminen
Muistinhallinta:  roskienkeruu
Julkaistu:  1984
Kehittäjä:  Software Technology Research Group of Radboud University Nijmegen
Kehitysversio:  2.2
Merkittävimmät toteutukset:  Clean
Vaikutteet:  Lean, Haskell
Käyttöjärjestelmä:  Windows, Mac, Linux, Solaris
Verkkosivu:  http://clean.cs.ru.nl/
Uutisryhmä:  julkaisut keskustelu
Clean on puhtaasti funktionaalinen ohjelmointikieli. Kielen pääasiallinen toteutus on Nijmegenin yliopiston tekemä, ja se on saatavilla Microsoft Windows-, Apple Macintosh-, Solaris- ja Linux-käyttöjärjestelmälle. Toteutus on kaksoislisensöity – se on saatavilla sekä GNU LGPL- että kaupallisen suljetun lähdekoodin lisenssillä. Kielen kehitystyö tapahtuu pääasiassa Windows-alustalla, mikä näkyy siinä, että muille alustoille ei ole vielä saatavilla dynaamista linkkeriä. Myös I/O-kirjastojen toteutuksessa on eroja.
Clean on hyvin samankaltainen kieli kuin Haskell. Kielten syntaksissa on pieniä eroja, minkä lisäksi Clean sisältää joukon Haskell 98 -stardardista puuttuvia ominaisuuksia. Kielen ainutlaatuisiin piirteisiin lukeutuvat uniikit tyypit, joilla jonkin arvon olemassaolo voidaan rajoittaa tarkalleen yhteen paikkaan ohjelmassa. Ominaisuutta voidaan käyttää monadien asemesta pakotetun peräkkäisyyden toteuttamiseen esimerkiksi I/O:ssa. Lisäksi ominaisuudella voidaan taata, ettei arvon muuttaminen paikallaan riko viittauksellista läpinäkyvyyttä. Cleanin laskenta perustuu graafin uudelleenkirjoittamiseen ja reduktioihin. Yhdessä nämä ominaisuudet tekevät kielen toteutuksesta erittäin tehokkaan. Kielen käännös tapahtuu kaksivaiheisesti ABC-tavukoodin kautta natiivikoodiksi.
Kieltä käytetään lähinnä akateemisessa tutkimuksessa.
Ominaisuuksia

Kielen merkittävimmät sisäänrakennetut ja muut ominaisuudet ovat:
Viittauksellinen läpinäkyvyys – funktiokutsu palauttaa samoilla syötteilla aina saman tuloksen
Korkeamman asteen funktiot, hahmonsovitus, vartiolausekkeet ja currying
Listat ja taulukot (listoille ja taulukoille on useita tarkentavia tyyppiannotaatioita)
Algebralliset tietotyypit ja tietueet
Geneerisyys, tyyppiluokat, uniikit ja dynaamiset tyypit
Laiska laskenta, joka mahdollistaa äärettömät tietotyypit
Automaattinen roskienkeräys
Siirrettävyys eri alustoille korkean abstraktiotason ansiosta
Graafinen kehitysympäristö, joka on kirjoitettu Cleanilla
Esimerkkejä

Hei maailma:
Start = "Hei maailma"
Kertoma:
kertoma 0 = 1
kertoma n = n * kertoma (n - 1)

// tulostetaan 10:n kertoma
Start = kertoma 10
Fibonacci-sarja:
fib 0 = 0 
fib 1 = 1 
fib n = fib (n - 2) + fib (n - 1)
Potenssioperaattori:
(^) infixr 8 :: Int Int → Int
(^) x 0 = 1
(^) x n = x * x ^ (n - 1)
Yllä tyyppisignatuuri määrää, että funktio on oikealta assosiatiivinen, käyttää infix-muotoa ja sen presedenssin prioriteetti on 8. Tällöin ^ sitoo voimakkaammin kuin *, jonka vuoksi x*x^(n-1) on yhtä suuri x*(x^(n-1)):n eikä (x*x)^(n-1):n kanssa. Tämä funktio on määritelty Cleanin standardiympäristössä.
Aiheesta muualla

Clean homepage
Clean in FOLDOC (Arkistoitu – Internet Archive)
Clean in The Computer Language Benchmarks Game
Claudia Karvan

| Claudia Karvan |
| --- | --- |
 Claudia Karvan vuonna 2012.
Henkilötiedot
Syntynyt: 19. toukokuuta 1972 (ikä 52) Sydney, New South Wales
Kansalaisuus:  Australia
Ammatti:  näyttelijä
Aiheesta muualla
IMDb 
Elonet
Claudia Karvan (s. 19. toukokuuta 1972 Sydney, New South Wales) on australialainen näyttelijä, joka on tehnyt rooleja televisiossa ja elokuvissa. Hänet tunnetaan muiden muassa televisiosarjoissa The Secret Life of Us ja Love My Way, mutta myös elokuvissa kuten Daybreakers (2009).
Karvan on voittanut Australian elokuvainstituutin palkinnon useita kertoja, ensimmäisen kerran hän voitti sen vuonna 1987 paras naispääosa sivuroolista.
Aiheesta muualla

Claudia Karvan Internet Movie Databasessa. (englanniksi)
Chevrolet Blazer (2018)

| Chevrolet Blazer |
| --- | --- |

Valmistustiedot
Valmistusmaa:   Meksiko
Valmistaja:  General Motors
Valmistusvuodet:  2018–
Korimalli:  5-ovinen crossover
Luokka:  J-segmentti
Edeltäjä:  Chevrolet Equinox Chevrolet S-10 Blazer
Teknisesti samankaltaisia:  Buick Enclave II Cadillac XT5 Chevrolet Traverse II GMC Acadia II
Tekniset tiedot
Pohjalevy:  GM C1XX
Vetotapa:  etuveto neliveto
Mitat
Pituus:  4 917 mm
Leveys:  1 915 mm
Korkeus:  1 745 mm
Chevrolet Blazer on viisiovinen crossover, jota yhdysvaltalainen General Motors valmistaa Ramos Arizpessa, Meksikossa. Auto esiteltiin vuoden 2018 lopulla ja sen ensimmäinen mallivuosi on 2019.
Moottorivaihtoehtoina ovat nelisylinterinen 2,5-litrainen tai 3,6-litrainen V6, joiden molempien yhteydessä on yhdeksänportainen automaattivaihteisto. Vetotapana on etuveto tai neliveto.
Aiheesta muualla

Kuvia tai muita tiedostoja aiheesta Chevrolet Blazer (2018) Wikimedia Commonsissa
Cheverny

| Cheverny |
| --- | --- |
 Saint-Étiennen kirkko
 vaakuna
 Cheverny
 Koordinaatit: 47°30′00″N, 1°27′40″E 
Valtio:  Ranska
Alue:  Centre-Val de Loire
Departementti:  Loir-et-Cher
Arrondissementti:  Blois
Pinta-ala:  
 – Kokonaispinta-ala:  33,0 km²
Väkiluku (2017):  956 
 – Väestötiheys:  29 as./km²
Kunnan numero:  41050
Infobox OKVirheellinen NIMI-arvo: 
Cheverny on kunta Ranskassa Loir-et-Cherin departementissa Centre-Val de Loiren alueella. Se sijaitsee noin 16 kilometriä Bloisin kaupungista kaakkoon.
Château de Cheverny
Kunnan alueella oleva linna Château de Cheverny on rakennettu vuosina 1624–1630. Linna on rakennettu klassiseen tyyliin, edustaen tuolloin tyypillistä Ludvig XIV:n aikakauden ranskalaista tyyliä. Linna toimi mallina kuuluisan belgialaisen sarjakuvataiteilijan Hergén keksimälle Moulinsartin linnalle Tintin seikkailuissa.
Aiheesta muualla

Kuvia tai muita tiedostoja aiheesta Cheverny Wikimedia Commonsissa